Visita a les instal·lacions de AFACAM per les obres de millora realitzades recentment en el centre
31 de gener 2019

 L'alcalde, Quico Fernández, ha visitat les instal·lacions de AFACAM per les obres de millora realitzades recentment en el centre. Fernández ha explicat com, a poc a poc, s'està intentant rehabilitar l'espai perquè el servici que es presta puga desenvolupar-se en les millors condicions. “**Ara mateix hem fet un treball important de pintura, habilitació de nous espais, hort urbà, etc. perquè el centre puga tindre una major atenció. Hi ha una demanda molt important que no es pot atendre per falta d'instal·lacions que siguen més adequades**”, ha afirmat l'alcalde.

  

AFACAM és l'Associació de Familiars de Persones amb Malaltia d'Alzheimer i altres demències del Camp de Morvedre i Puçol, constituïda l'any 2003. Actualment compten amb més 370 socis i amb la col·laboració de diverses entitats públiques i privades.

  

La seu social es troba en Sagunt, en camí del Mar S/N (Antiga Guarderia del Niño Jesús), sent l'àmbit territorial d'actuació la comarca del Camp de Morvedre i la veïna localitat de Puçol (València), abastant un total de 17 poblacions. La finalitat principal de l'entitat és el suport psicològic i terapèutic a les persones amb malaltia d'Alzheimer o altres demències i les seues famílies. Per a això s'impulsa la creació i desenvolupament de serveis, recursos i activitats que milloren la qualitat de vida d'aquests malalts i les seues famílies.

  

“T**enim un compromís per a continuar ampliant estes instal·lacions per a millorar-les. Ara hem actuat en una sala molt gran que servix com a menjador, també per a crear un hort urbà i esperem que en estos pròxims mesos puguem acabar la cuina i acabar part dels banys**”, ha explicat Fernández. I ha remarcat la importància de donar suport a esta associació i que el mínim que es pot fer és que les instal·lacions estiguen adequades per a prestar estos servicis.

 ![](/media/x4ija1bl/38_c_foto-3.jpg)  
![](/media/ialdag3i/38_c_foto-2.jpg)  
![](/media/ohycawzd/38_c_foto-1.jpg)  

*   [](http://www.facebook.com/sharer.php?u=https://aytosagunto.es/va/actualitat/visita-a-les-instal-lacions-de-afacam-per-les-obres-de-millora-realitzades-recentment-en-el-centre/ "Facebook")
*   [](http://twitter.com/share?url=https://aytosagunto.es/va/actualitat/visita-a-les-instal-lacions-de-afacam-per-les-obres-de-millora-realitzades-recentment-en-el-centre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/visita-a-les-instal-lacions-de-afacam-per-les-obres-de-millora-realitzades-recentment-en-el-centre/ "Linked In")
*   [](mailto:?body=https://aytosagunto.es/va/actualitat/visita-a-les-instal-lacions-de-afacam-per-les-obres-de-millora-realitzades-recentment-en-el-centre/)